POSDUIF 11 - 7 Mei
Pinkster is om die draai! Daarom fokus ons hierdie week op boeke en video's oor Pinkster.
Ek wil graag verlede week se versoek herhaal. Die Posduif is 'n nuusbrief vir almal in KwaZulu-Natal, maar dit is ook nuus VAN ons gemeentes. Dus vra ons GROOT ASSEBLIEF! Stuur vir ons jou gemeente se storie sodat almal daarin kan deel. Stuur dit na kommunikasie@ngkzn.org.za
Geniet hierdie uitgawe van die Posduif!
Oor net meer as twee weke vind die 96ste sitting van die Sinode van KZN plaas! Vir baie van ons is dit al die hóéveelste keer om in 'n Sinodevergadering te sit. Maar wat van diegene wat dit vir die héél eerste keer beleef? Ek gesels gister met een van die afgevaardigdes van Krantzkloof gemeente, Luan, 'n jong kêrel. Dit is sy eerste keer en hy is baie opgewonde! Ek was sélf al talle kere daar, maar steeds is daar by my 'n opgewonde afwagting!
Hierdie Sinodevergadering is natuurlik anders as enige van die voriges. Onthou, die Algemene Sinode het die mag van besluitneming nou afgewentel na die streeksinodes, dus rus daar nou soveel méér verantwoordelikheid op die skouers van die afgevaardigdes om die regte besluite te neem. Soveel meer noodsaaklik is dit dat elkeen van ons die vergadering in gebed aan die Here sal opdra. Dat ons sal bid vir elke afgevaardigde om te luister na die inspraak van die Heilige Gees!
Die manne bak vetkoek!
Escombe Gemeente se manne, hard aan die werk om heerlike vetkoek te bak. Dis hulle poging om fondse in te samel vir die gemeente. Bestellings word per Whatsapp geneem en daarvolgens word die beplanning gedoen.
Daar is natuurlik altyd 'n paar laatkommers, maar vir hulle word daar ook voorsiening gemaak.
So kontak gerus Escombe Gemeente by 0837833482 as jy lus voel vir smullekker vetkoek.
Ballito se Pannekoekspan
Ballito Gesinskerk is nou al vir baie jare beroemd vir hulle pannekoek wat elke Saterdag deur 'n toegewyde span gebak word. Mense kom van heinde en verre en staan tou om hierdie lekkerny op te raap. Boonop is daar heerlike, smullekker vetkoek gevul met maalvleis. En natuurlik die kersie op die koek, die legendariese vingerleklekker, stroopsoet koeksisters geskep deur 'n span bobaasbaksters!
Die inkomste wat uit hierdie verkope gegenereer word, is vir die gemeente van onskatbare waarde. Talle Bybels, sending instansies en ander projekte is al hieruit gefinansier. Boonop skep dit ook werk vir 'n paar mense wat elke Saterdag gehuur word.
18 April 2021 was 'n groot dag in die lewens van vyf jongmense van Ballito Gesinskerk (NG Gemeente Noordkus) toe hulle Belydenis van geloof afgelê het.
Vier saam met ons Hemelvaart
Kleingroepreekse vir Pinkster
Video oor Pinkster
Dr Martin Laubscher in gesprek met onderhoudvoerder dr Gideon van der Watt oor Pinkster 2021
In hierdie video tree dr Martin Laubscher (spesialis op die gebied van prediking en liturgie, Universiteit van die Vrystaat) in gesprek met dr Gideon van der Walt (publikasieredakteur van die Christelike Lektuurfonds) oor Pinkstertyd binne die kerklike jaar. Martin vertel hoe dit 'n gewilde gebruik binne die NG Kerk geword het sedert die besondere ervaring met Pinkstertyd 160 jaar gelede. Hoe kan ons dit vandag nog inklee en sinvol aanbied (ook binne die Kovid-tyd)? Die twee gesels ook oor die breë tema vir 2021 en Martin verduidelik wie dit is wat vanjaar help skryf het aan die reeks.
Hierdie video is Deel 1 van vier dele. Klik hier vir die skakels na Deel 2, Deel 3 en Deel 4 waar Gideon van der Watt met ander deelnemers aan vanjaar se CLF pinksterreeks gesels.
God as die liefdevolle, barmhartige, genadige, getroue en dié Een wat stadig toornig word
God se goedheid en geregtigheid
God wat tegelyk naby en ver is
God wat troos
God as leermeester
Die rol van die mens in God se skepping
Lof en die sin van die lewe
Ouderdom, verganklikheid en die dood
Die mens se vreemdelingskap op aarde
Hoop en wag op die Here
Die mens in sy nood, angs en aanvegtings
Die mens se behoefte om tot rus te kom
Die mens en sy verlange na God
Bestellings: Paul Kruger, pak@sun.ac.za; 0833627268
By Naledi, Tertia Swart: tertiaswart@naledi.online; 0786488616.
Ek het grootgeword met Die Kerkbode, die enigste koerant wat jy kon glo! Dit het oor die jare 'n reuse gedaanteverwisseling ondergaan.
So het die Kerkbode gelyk in 1937.
Die Kerkbode is natuurlik die amptelike orgaan van die Nederduitse Gereformeerde Kerk en dit is alreeds in 1849 deur dr. Abraham Faure as De Gereformeerde Kerkbode begin. Later het dit as De Kerkbode en Die Kerkbode bekendgestaan. Vandag word dit hoofsaaklik aanlyn gelees.
Hier onder is een van die talle interessante artikels wat in Kerkbode verskyn, en boonop 'n artikel met baie goeie nuus vir sukkelende gemeentes in ons moeilike tye.
Lees gerus die Kerkbode by: https://kerkbode.christians.co.za/
Le Roux SchoemanNuus
(Artikel en foto goedgunstiglik uit Kerkbode)
Verwelkoming van nuwe KRTS studente met Carina as (mede-)seremoniemeester
Ons maak gereed vir Suid-Afrika ná 4 jaar
Pinkster is om die draai en 'n nuwe seisoen het aangebreek in die natuur. 'n Paar openbare vakansiedae hier het ons help asem skep (lees: kamp). Gister was juis Natuurdag en vandag vier ons Kinderdag. Lees gerus hieronder meer daaroor.
Kovid-19 se vierde vlaag infeksies is aan die toesak op Japan en 'n nuwe noodtoestand is aangekondig vir sekere provinsies, insluitend waar ons woon. Ons eie buurt is gelukkig nie in die middestad van Kobe nie, maar ons bly waaksaam en versigtig.
Intussen gaan ons werk en bedieninge relatief normaal voort. Ons is veral dankbaar vir 'n bietjie meer interaksies as in die vorige (winter)maande waar die isolasie van inperkinge soms swaar was. Die foto's hieronder vertel die stories van wat onder andere hier gebeur het die afgelope maand of wat.
Met hierdie nuusflits wil ons graag ons diep waardering deel, vir elkeen wat gereageer het op ons vorige versoek i.t.v. die spesiale projek rondom ons deputasie tyd. Binne 'n paar weke het verskeie ondersteuners meer as R100 000 asook 'n motor (kosteloos) geborg. Ons loof die Here vir sy fantastiese sorg en voorsiening en vir vriende se oop harte en hande! Nou is die basiese kostes rondom reis, verblyf, PCR toetse ens. ten dele gedek. Ons vertrou vir volgehoue ondersteuning in die tyd wat kom.
Ons vlieg DV op 10 Junie uit Osaka en sal daarna vir 5 maande in SA wees. Die doel van ons besoek is hoofsaaklik: terugvoer aan ondersteuners, besoeke aan gemeentes en individue, strategiese beplanning en visionering saam met Missie Japan leiers, rus en kuiertyd saam met familie en vriende, asook studieverlof. Omdat daar soveel veranderlikes en onsekerhede is rondom internasionale reise t.m.v. die pandemie, kan ons nie vooraf finale besoek reëlings tref nie. Maar, ek sal tydens ons eerste 10-14 dae van afsondering, kontak maak met almal om ons afsprake vas te knoop.
Mag vanjaar se Pinkstertyd jou opnuut inspireer tot 'n dieper, Geesvervulde lewe.
Vandag (5 Mei) is Kinderdag, 'n nasionale vakansiedag in Japan. In hierdie tyd word kinders se geluk en gesondheid gevier en hulle uniekheid en persoonlikhede gerespekteer. Kinders is immers een van 'n nasie se grootste bates. Orals rondom ons wapper "visvlae". Die swart karp verteenwoordig die pa, die rooi karp verteenwoordig die ma, en die ander kleure wapper vir elke kind, met 'n unieke kleur en posisie in verhouding tot hulle ouderdom en posisie in die gesin.
Die vlae simboliseer (energieke en sterk) karpe wat moedig stroomop swem. Met die bedoeling dat veral seuns ook moedig en sterk sal leef … "En wat van die dogters?", vra jy dalk saam met my. Kinderdag was oorspronklik nét seuntjies-dag. Dogtertjies het wel hul eie dag (genaamd Hinamatsuri- of poppe dag - op 3 Maart). Dit het in 1948 'n meer gender-vriendelike Kinderdag geword, wat die waarde en krag van albei geslagte vier.
Op die foto's hieronder is ons kinders by (en in!) die vlae en voor die tradisionele uitstallings wat met die feeste gepaard gaan - binne en buite Japannese se huise - o.a. saam met ons Japannese onderwyseres me. Kitagawa, by haar huis.
Ons dank die Here vir ons onvoorspelbare en onvervangbare kinders - wat 'n seën!
Ons rol in die toerusting en bemoediging van lidmate en kerkleiers in die RCJ, ook t.w.v. getuieniswerk midde-in die voortslepende pandemie en baie inperkings in kerklike aktiwiteite.
Excelsus kursus vir Mei
Die jaar van God se genade (Jaar B): Koninkrykstyd – 17-18 Mei [09:00 – 16:00]
* Die Sondae in Koninkrykstyd;
* Sondag van Christus-die-Koning
Teologiese produkte teen slegs R50 per boek
Bestel vandag nog om seker te maak jy kry jou boeke!
Beperkte voorraad beskikbaar. Aanbod slegs geldig tot 10 Mei 2021.
Die aanslag op die kerk se relevansie het diep historiese wortels. Die "kritieke situasie waarin die kerk in ons tyd beland het" word op 'n grondige manier ontleed en stimuleer die leser om self na te dink en saam te praat oor die blywende betekenis van die kerk vir die moderne mens.
Daar is talle uitdagings wat in die prediking verreken moet word: digitale kommunikasie, die groter klem op die visuele en die globalisering van idees. In hierdie lekkerlees-boek vind jy 18 uiteenlopende predikers se preekpraktyke.
Die Bybel praat vandag
PRYS: R50.00 per boek
PAKKET VAN 4 BOEKE: R150.00
Hierdie bundel is spesifiek gemik op gemeenteleiers wat eredienste moet lei en bevat volledige eredienste wat deur gemeenteleiers aangebied kan word.
Jong teoloë praat saam
Dirkie Smit's impressive theological oeuvre defies simple characterisation. This publication will reveal a testimony to the life and work of Dirkie Smit. The contributions come from 45 respected theologians from several continents.
Ester deel 1
Uit die Dagstukkie reeks: Vroue uit die Bybel
Luister die Audio
In 'n wêreld waar die magtige manne die septer geswaai het, was dit soms 'n vrou wat die gang van die geskiedenis omgeswaai het. Een so 'n vrou was Ester. Baie jare het verby gegaan sedert Hanna vir klein Samuel vir die Here gegee het. Samuel het twee konings oor Israel aangestel, en sedertdien was daar talle konings wat regeer het, meeste van hulle slegte konings.
Toe gebeur die ballingskap........
Dit is die jaar 484 vC. Op die troon van die magtige Persiese Ryk sit die flambojante Ahasveros, - ook bekend as Xerxes 1. Dit is nou reeds sy derde jaar op die troon. Sedert die dinamiese koning Sirus (of Kores) sowat 70 jaar tevore die troon van Persië bestyg het, het die ryk net teen 'n angswekkende tempo uitgebrei totdat dit uiteindelik 'n wêreldryk geword het wat strek van Egipte en Griekeland in die weste tot by die grens van Indië in die ooste.
In die eerste toneel van ons verhaal sien ons vir Ahasveros in al sy prag en praal. Vir 'n volle ses maande lank word die stad opgetooi tot 'n wonderwêreld van kleur en rykdom. Spierwit en bloedrooi linnedoeke word aan marmer pilare gedrapeer, versier en vasgemaak met pers linnetoue aan silwer ringe. Silwer en goue rusbanke versier die plaveisel wat kunstig uitgelê is, gekap uit verskillende soorte kosbare klip.
Die hoogtepunt van die feesvieringe is 'n weeklange onthaal waar géén koste en moeite ontsien word nie. 'n Oorvloed van wyn, net goed genoeg vir 'n koning, word bedien in goue bekers, spesiaal vir die geleentheid ontwerp. Al die hoë amptenare uit die ryk van regoor die wêreld is daar. En natuurlik is dit nie net die manne wat bederf word nie - elders is Koningin Vasti besig om al die invloedryke vroue van die Persiese Ryk te onthaal.
Gemoedelik, vrolik, vrygewig en joviaal mag Ahasveros dalk voorkom, maar moenie hierdie man op sy baadjie takseer nie. Hy is 'n bitter gevaarlike man! Moenie in sy verkeerde boekies kom nie, want jy gaan beslis tweedebeste daarvan afkom! Boonop leen hy baie maklik sy ore uit aan ander invloedryke en slinkse manne wat hom soms manipuleer!
En dan is daar Ester. 'n Beeldskone jong meisie iewers in Israel, 'n verarmde landjie wat swaar gebuk gaan onder Ahasveros se tirannie. Op die harde manier moet Ester leer om verantwoordelikheid vir ander mense te aanvaar en beheer te neem van haar situasie. As vrou, wat géén seggenskap het nie, neem sy haar posisie in in 'n wêreld wat gedomineer word deur die magstrukture van mans. Soos 'n Moses van ouds lei sy uiteindelik haar onderdrukte volk uit die verdrukking uit. Deur haar sagte woorde verander sy die gang van die geskiedenis. Dan is dit eintlik hierdie brose, sagte vrou wat in werklikheid die septer swaai in die koninkryk van hierdie gevaarlike koning Ahasveros.
Maar nou loop ek mos my storie ver vooruit......
Ons besef maar al te deeglik dat die regeerders wat die leisels in die hand het, mag het oor ander mense. In ons daaglikse lewe kry ons daarmee te doen. Die magsbehepte verkeersman wat die lewe vir jou bitter moeilik maak, veral as hy 'n korrupte streep in hom het en jou dalk afpers om die verkeerde ding te doen. Groot leiers in Afrika het 'n geweldige mag oor hulle onderdane. Selfs al stem hulle gladnie saam met sy beleid nie, sal hulle hom steeds volg tot die dood toe!
Ons hele lewe word beheer deur wette en regulasies, sommige waarmee ons gladnie eers saamstem nie. Dikwels word wette gemaak wat ons as gelowiges dwars teen die krop stuit. Die vraag is, hoe ons hierdie wette gaan hanteer. Goeie wette is tot almal se voordeel, maar hoe gemaak met wette wat nie tot eer van God is nie, of wat vir baie mense 'n nadeel inhou?
Jesus het ons geleer dat daar sekere dinge is waaraan jy nie gaan torring nie, al lyk hulle dalk vir jou bitter onregverdig. As die bombastiese soldaat met die mag in sy hand vir jou sê om sy pak 'n myl ver te dra, dan doen jy dit met 'n glimlag - bied selfs aan om dit twee myl ver te dra! En as die keiser sê dat jy belasting moet betaal, dan betaal jy sonder om 'n bohaai te maak, al is hy 'n heiden wat afgode aanbid.
Deur protesaksies, petisies en stakings jaag jy net die owerhede die harnas in. Selfs drastiese stappe soos 'n eetstaking gee hulle net rede om jou te bespot en uit te lag.
Ester het met 'n groot tameletjie gesit! Kom ons kyk hoe sy in hierdie spannende verhaal 'n netelige saak benader het. Die lewe van duisende mense was op die spel, maar sy het 'n plan gehad........